Diari Oficial de la Generalitat Valenciana


Sumari del DOGV 7788, del 23-05-2016 (2016/3638)

RESOLUCIÓ de 19 de maig de 2016, del director general de Relacions amb les Corts, per la qual es disposa la publicació del conveni marc entre la Universitat de Salamanca i l'Institut Valencià d'Investigacions Agràries (IVIA) per a la realització en comú d'activitats d'investigació, estudi, formació i divulgació, en l'àmbit general agrari.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7788

Data del DOGV
:   23-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3638


Data del document
:   19-05-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de maig de 2016, del director general de Relacions amb les Corts, per la qual es disposa la publicació del conveni marc entre la Universitat de Salamanca i l'Institut Valencià d'Investigacions Agràries (IVIA) per a la realització en comú d'activitats d'investigació, estudi, formació i divulgació, en l'àmbit general agrari. [2016/3638]  
La Universitat de Salamanca i l'Institut Valencià d'Investigacions Agràries (IVIA) han subscrit, prèvia tramitació reglamentària, el dia 14 d'abril de 2016, un conveni marc per a la realització en comú d'activitats d'investigació, estudi, formació i divulgació, en l'àmbit general agrari.  
En compliment del que establix l'article 20 del Decret 176/2014, de 10 d'octubre, del Consell, procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 331/2016 i que figura com a annex d'esta resolució.  
  
València, 19 de maig de 2016.- El director general de Relacions amb les Corts: Antonio Torres Salvador.  
  
  
Conveni marc entre la Universitat de Salamanca i l'Institut Valencià d'Investigacions Agràries (IVIA) per a la realització en comú d'activitats d'investigació, estudi, formació i divulgació, en l'àmbit general agrari  
  
A Salamanca i Moncada (València), 14 d'abril de 2016  
  
Reunits  
D'una part, Elena Cebrián Calvo, consellera d'Agricultura, Medi Ambient, Canvi Climàtic i Desenvolupament Rural; i presidenta de l'Institut Valencià d'Investigacions Agràries, entitat autònoma de la Generalitat, amb domicili en la carretera Moncada-Nàquera, km. 4,5, a Moncada, 46764 València, que actua en nom i representació d'aquest, basant-se en les atribucions contingudes en la Llei 4/1991, de la Generalitat, de 13 de març, de creació com a entitat autònoma de l'IVIA (Diari Oficial de la Generalitat Valenciana, número 1506, de 18.03.1991); i en l'article 8, apartat 2, del Decret 233/1991, de 9 de desembre, del Consell pel qual s'aprova el seu reglament (Diari Oficial de la Generalitat Valenciana, número 1700, de 10.01.1992) i facultada per a la subscripció del present conveni en virtut de l'Acord del Consell de data 1 d'abril de 2016.  
I d'una altra, M.ª Ángeles Serrano García, en qualitat de vicerectora d'Internacionalització, en nom i representació de la Universitat de Salamanca, amb domicili en carrer Patio de Escuelas, s/n, 37273 € Salamanca, d'acord amb la delegació de competències efectuada pel Rector de la Universitat, publicada a través de resolució de 15 de febrer de 2016, de la Universitat de Salamanca (BOCYL 14.04.2016).  
Intervenen en l'exercici de les facultats que a cada un li estan conferides, amb plena capacitat per a formalitzar el present conveni, i a aquest efecte  
  
EXPOSEN  
I. Que la USAL és una institució destinada al servei públic de l'educació superior, dotada de personalitat jurídic pública, entre els fins prioritaris de la qual està el suport científic i tècnic al desenvolupament cultural, social i econòmic nacional, amb atenció singular a les demandes particulars de la Comunitat de Castella i Lleó, així com la participació en l'estudi i debat d'aquelles qüestions que afecten la renovació i evolució de la societat.  
II. Que l'IVIA, entitat autònoma de la Generalitat, té a càrrec seu funcions d'investigació científica i desenvolupament tecnològic en els sectors agrari i agroalimentari valencians. La llei de creació de l'IVIA estableix entre les funcions de l'Institut la realització de programes d'investigació propis o concertats i el faculta per a establir relacions cooperatives amb entitats públiques o privades i el Consell Rector de l'IVIA ha autoritzat la firma d'aquest conveni de col·laboració en sessió celebrada en 20 de gener de 2016.  
III. Que l'IVIA i la USAL han mantingut una relació de cooperació per a la investigació, formació i divulgació de coneixement basant-se en un conveni de col·laboració anterior, ja finalitzat, subscrit amb data 20 de juliol de 2011.  
IV. Que ambdues parts, a la vista dels resultats obtinguts en l'esmentada col·laboració, consideren convenient continuar amb la cooperació d'ambdues institucions en les àrees de coneixement que s'especifiquen en les clàusules del conveni.  
  
CLÀUSULES  
  
Primera  
És objecte del present conveni marc establir les vies per a la realització en comú d'activitats d'investigació, estudi, formació i divulgació, que redunden en benefici d'ambdues parts, dins de l'àmbit general agrari.  
  
Segona  
La col·laboració entre les parts, que es promourà a instància de qualsevol d'elles, podrà recollir els aspectes següents:  
- Realització conjunta de projectes d'investigació en aquelles àrees que es consideren d'interés comú.  
- Desenvolupament de cursos de formació entorn dels diversos aspectes agraris, dirigits a distints sectors socials.  
- Intercanvi d'informació i documentació.  
- Assessorament mutu en qüestions relacionades amb les activitats d'investigació pròpies d'ambdues entitats.  
- Qualsevol altra activitat que, en l'àmbit d'aquest Conveni, redunde en benefici mutu.  
  
Tercera  
Les activitats de col·laboració que sobrepassen els objectius de col·laboració d'aquest conveni requeriran l'elaboració d'un conveni específic en què es determinaran els fins proposats i els mitjans necessaris per a la seua realització. En tot cas, els esmentats convenis específics s'ajustaran al que disposen les normes reguladores d'actuació d'ambdues institucions.  
  
Quarta  
Exclusió d'obligacions econòmiques per a la Generalitat. L'aplicació i execució d'aquest conveni, incloent-hi a aquest efecte tots els actes jurídics que puguen dictar-se en la seua execució i desplegament, no podrà suposar obligacions econòmiques per a la Generalitat i, en tot cas, haurà de ser atesa amb els seus mitjans personals i materials.  
  
Cinquena  
Ambdues parts es comprometen a resoldre de comú acord les qüestions litigioses que puguen sorgir en relació amb la interpretació, modificació, resolució i efectes que puguen derivar-se de l'aplicació del present conveni. Si no es pot assolir l'acord esmentat, les possibles controvèrsies hauran de ser resoltes davant dels òrgans competents de la jurisdicció que siga competent en cada cas segons el tipus d'acord establit.  
  
Sisena  
El present conveni marc entrarà en vigor a partir de la data que es firme, tindrà una duració de quatre anys i podrà ser prorrogat per acord escrit de les parts, acord que ha de ser formalitzat amb anterioritat a l'expiració del termini convingut.  
  
Setena  
El present conveni marc podrà resoldre's per denúncia de qualsevol de les parts per mitjà de preavís comunicat de forma fefaent a l'altra part amb, almenys, sis mesos d'antelació a la data de resolució proposada. En aquest cas els projectes o activitats ja iniciats es reajustaran en el seu abast i objectius perquè finalitzen en la data de resolució anticipada.  
  
  
Huitena  
El present conveni marc té caràcter administratiu, per la qual cosa qualsevol qüestió litigiosa que puga sorgir entre les parts quant a la seua interpretació i compliment, podrà ser substanciada, en última instància, davant de la jurisdicció contenciosa administrativa.  
En tot cas, ambdues parts col·laboraran en tot moment d'acord amb els principis de bona fe i eficàcia per a assegurar el compliment del que s'ha pactat.  
  
I perquè conste als efectes previstos les parts firmen el present conveni marc, en tres exemplars, en el lloc i la data indicats al principi.  
  
  
Per l'IVIA, la presidenta: Elena Cebrián Calvo.  
Per la Universitat de Salamanca, la vicerectora d'Internacionalització: M.ª Ángeles Serrano García.